Eech zu Klengbetten
D'Eech zu Klengbetten gehéiert wéinst hirer Gréisst an hirem Ëmfank zu de bemierkenswäerte Beem zu Lëtzebuerg. Si steet um Viktorsbierg (rue de la Montagne) an engem géie Rampli nieft der Strooss, op gläicher Héicht mam Bauerenhaff, zu deem se gehéiert. Een Deel vun de Wuerzele läit fräi.

Et handelt sech ëm eng Stilleech (Quercus robur). Hiren Alter ass net bekannt, däerft awer 200 Joer iwwerschreiden.

D'Eech gouf duerch en Arrêté ministériel vum 19. Juli 2001 op den Inventaire supplémentaire des monuments nationaux opgeholl.

Ëm 2010 huet d'Gemeng Stengefort en Informatiounspanneau beim Bam opstelle gelooss.

Ufanks 2011 ass um Stamm e grousse Champignon ze gesinn, wat drop hiweist, datt dem Bam seng Ofwirkräfte geschwächt sinn.

Geographesch Koordinaten:

Quellen
Sinner J. et al., 2002. Les arbres remarquables. Administration des eaux et forêts. Musée national d'histoire naturelle. 255 S. (Cf. S. 20-21, Text a Foto).

Kuckt och 
 Bemierkenswäert Lann zu Klengbetten
Bemierkenswäert Beem zu Lëtzebuerg
 Lëscht vun den nationale Monumenter an der Gemeng Stengefort

Um Spaweck

Biller

Bemierkenswäert Beem zu Lëtzebuerg
Gemeng Stengefort
Klengbetten